AIŠKINAMASIS RAŠTAS

Dėl delegavimo į Molėtų rajono verslo tarybą ir tarybos sudarymo

1. **Parengto tarybos sprendimo projekto tikslai ir uždaviniai:**

Tikslas – pagal galiojančius nuostatus patvirtinti Molėtų rajono verslo tarybos sudėtį.

Molėtų rajono verslo taryba (toliau – Verslo taryba) yra patariamoji savivaldybės tarybos institucija, padedanti jai formuoti rajono verslo plėtros strategiją bei kurti verslui palankią aplinką. Molėtų rajono verslo tarybos nuostatai, patvirtinti Molėtų rajono savivaldybės tarybos 2019 m. spalio 31 d. sprendimu Nr. B1-228 „Dėl Molėtų rajono verslo tarybos sudarymo ir nuostatų patvirtinimo”, nauja redakcija 2023 m. liepos 27 d. sprendimu Nr.B1-166 Dėl „Dėl Molėtų rajono savivaldybės tarybos 2019 m. spalio 31 d. sprendimo Nr.B1-228 „Dėl Molėtų rajono verslo tarybos sudarymo ir nuostatų patvirtinimo” pakeitimo”.

Vadovaujantis nuostatų aktualia redakcija, Verslo taryba sudaroma Savivaldybės tarybos sprendimu iš 9 (devynių) narių: 2 (du) atstovaujančius savivaldybei deleguoja meras, 2 (du) atstovaujančius savivaldybės tarybą, deleguoja savivaldybės taryba, vieną iš tarybos daugumos ir vieną iš tarybos mažumos, 2 (du) deleguoja Molėtų rajono ūkininkų sąjunga, 3 (tris) deleguoja Molėtų krašto verslininkų asociacija. Atsižvelgiant į Savivaldybės mero potvarkį, išvardintų organizacijų raštus, atstovai deleguojami į Verslo tarybą (raštai ir deleguojami asmenys yra išvardinti tarybos sprendimo projekte).

1. **Siūlomos teisinio reguliavimo nuostatos:**

Šiuo sprendimu teisinio reguliavimo nuostatos nėra nustatomos.

1. **Laukiami rezultatai:**

Vadovaujantis aktualia nuostatų redakcija, patvirtinta Molėtų rajono verslo tarybos sudėtis.

1. **Lėšų poreikis ir jų šaltiniai:**

Lėšų poreikio nėra.

1. **Kiti sprendimui priimti reikalingi pagrindimai, skaičiavimai ar paaiškinimai.**

Verslo taryba sudaroma Savivaldybės tarybos kadencijos laikotarpiui.